รัฐบาลไทย-ข่าวทำเนียบรัฐบาล-ครม.รับทราบแนวทางการบริหารประเทศของรัฐบาล 21 ข้อ ตามวิสัยทัศน์ "มั่นคง มั่งคั่ง ยั่งยืน"
วันพุธที่ 14 ธันวาคม 2559
ครม.รับทราบแนวทางการบริหารประเทศของรัฐบาล 21 ข้อ ตามวิสัยทัศน์ "มั่นคง มั่งคั่ง ยั่งยืน"
ผลการประชุมคณะรัฐมนตรี เมื่อวันอังคารที่ 13 ธันวาคม 2559 ในส่วนที่เกี่ยวข้องกับกระทรวงศึกษาธิการ
รับทราบแนวทางการบริหารประเทศของรัฐบาล21ข้อ ตามวิสัยทัศน์ "มั่นคง มั่งคั่ง ยั่งยืน"และผลการสํารวจความคิดเห็นของประชาชนเกี่ยวกับของขวัญปีใหม่ที่ต้องการจากรัฐบาล พ.ศ. 2560โดยเรื่อง"การจัดการศึกษาให้เท่าเทียมกัน เพื่อสร้างโอกาสทางการศึกษาให้ครอบคลุมและทั่วถึง" เป็นเรื่องที่ประชาชนให้คะแนนความพึงพอใจเป็นอย่างมาก
●แนวทางการบริหารประเทศของรัฐบาล
พันเอกหญิง ทักษดา สังขจันทร์ ผู้ช่วยโฆษกประจําสํานักนายกรัฐมนตรี กล่าวว่าพลเอก ประยุทธ์ จันทร์โอชา นายกรัฐมนตรี ได้มอบแนวทางการบริหารประเทศของรัฐบาล ตามวิสัยทัศน์ "มั่นคง มั่งคั่ง ยั่งยืน" ดังนี้
1. ตั้งเป้าหมายการพัฒนา ที่ยึดถือประชาชนเป็นศูนย์กลางกล่าวคือ ทําให้ประชาชนมีความสุข มีความพึงพอใจ สอดคล้องกับแนวทางการพัฒนาที่ยั่งยืน หรือ SDG 2030 ขององค์การสหประชาชาติ
2. สนับสนุนและส่งเสริมการพัฒนาอย่างยั่งยืนโดยรักษาสมดุล ทั้งมิติสังคม เศรษฐกิจ และสิ่งแวดล้อม
3. ส่งเสริมการแก้ปัญหาตามแนวทางสันติวิธีและยึดแนวทางการพัฒนา "สีเขียว"
4. ส่งเสริมการปฏิรูปที่กว้างขวางและลึกซึ้งในทุกมิติโดยเน้นการมีส่วนร่วมของทุกภาคส่วน
5. จัดทําแผนงานโครงการที่เป็นรูปธรรม และจับต้องได้โดยกําหนดเป็นกิจกรรมหลัก กิจกรรมรอง กิจกรรมเสริม ในทุกประเด็นการปฏิรูป ซึ่งต้องกําหนดตัวชี้วัดผลสัมฤทธิ์ สามารถประเมินผลการดําเนินงานได้ตามห้วงระยะเวลาตามยุทธศาสตร์ชาติ ระยะ20ปี (พ.ศ.2560-2579)และตามแผนพัฒนาเศรษฐกิจและสังคมแห่งชาติ ทุก 5 ปี
6. เสริมสร้างความเข้มแข็งให้ประเทศชาติและประชาชนโดยมีการพัฒนาประชาธิปไตย ที่เหมาะสมกับบริบทของไทย และมีอัตลักษณ์
7. วางรากฐานของประเทศที่ประชาชนมีคุณธรรม จริยธรรม อนุรักษ์วัฒนธรรม ประเพณี และเอกลักษณ์ความเป็นไทยอันงดงาม
8. สร้างความรัก ความสามัคคี และความปรองดองโดยรักษาความเป็นธรรม ความถูกต้อง และบังคับใช้กฎหมายอย่างเท่าเทียม และเสมอภาค
9. สร้างความหวังและศรัทธาบนพื้นฐานของความเป็นไปได้ แล้วทําให้เกิดขึ้นจริง เพื่อสร้างอนาคตร่วมกันที่ดีกว่า
10. สร้างประเทศที่มีความเท่าเทียมทางสังคม และไม่เหลื่อมล้ําทางเศรษฐกิจโดยส่งเสริมการพัฒนาและปฏิรูปสังคมและเศรษฐกิจ ตั้งแต่ระดับฐานราก ให้เข้มแข็ง มั่นคง และปลอดภัย
11. สร้างประเทศไทยให้เป็นนิติรัฐเสริมด้วยการปฏิบัติงาน คํานึงถึงด้านรัฐศาสตร์และเศรษฐศาสตร์ด้วย ในการบังคับใช้กฎหมาย
12. ยกระดับคุณภาพชีวิตของทรัพยากรมนุษย์อย่างต่อเนื่องเพื่อเพิ่มศักยภาพขีดความสามารถในการแข่งขันของประเทศ โดยยกระดับความสําคัญของประเทศไทยในเวทีโลก อย่างมียุทธศาสตร์ ทั้งโดยพฤตินัย นิตินัย ทั้งระดับทวิภาคี และพหุภาคี
13. เอาจริงเอาจังกับการป้องกัน ป้องปราม และปราบปรามการทุจริตคอร์รัปชันโดยสร้างกลไกการทํางาน กลไกการตรวจสอบที่บูรณาการ และสามารถป้องกันปัญหาได้อย่างยั่งยืน ทั้ง 2 ฝ่าย (ผู้เสนอและผู้รับ)
14. เสริมสร้างศักยภาพระบบราชการไทยทั้งฝ่ายปกครอง ฝ่ายความมั่นคง กองทัพ และสํานักงานตํารวจแห่งชาติ ให้ทันสมัย สร้างความเชื่อมั่น และเป็นที่พึ่งของประชาชนได้ตลอดเวลา
15. รักษาความสัมพันธ์อันดีกับทุกกลุ่ม ทุกภูมิภาคในประชาคมโลกด้วยการพัฒนาความสัมพันธ์และความร่วมมือที่สร้างสรรค์ ทั้งในระดับทวิภาคี และพหุภาคี เพื่อความสมดุลและเสถียรภาพของโลก
16. ให้ความสําคัญกับประเทศเพื่อนบ้าน CLMV และอาเซียนในการพัฒนาร่วมกันโดยไม่ทิ้งใครไว้ข้างหลัง และต้องเดินหน้าไปพร้อม ๆ กัน
17. กระชับความสัมพันธ์ ในลักษณะเป็นห่วงโซ่เดียวกันด้วยการสร้างความไว้เนื้อเชื่อใจกัน ลดความหวาดระแวง และสร้างผลประโยชน์ที่เท่าเทียม
18. ขยายความร่วมมือกับประเทศที่กําลังพัฒนา และเชื่อมโยงกับประเทศที่พัฒนาแล้วในลักษณะเป็น "หุ้นส่วนเชิงยุทธศาสตร์" อย่างเป็นรูปธรรม รวมทั้งเร่งการพัฒนาระบบโลจิสติกส์ และความเชื่อมโยง ทั้งภายในและภายนอก โดยจัดลําดับความสําคัญ ความเร่งด่วน และงบประมาณที่มีอยู่
19. สร้างประชาธิปไตยที่ถูกต้องด้วยการทําให้คนทั้งประเทศ ทุกกลุ่มอาชีพ ทุกกลุ่มรายได้ มีความสุข ความพึงพอใจ บนพื้นฐานของ "ความพอเพียง" และพัฒนาตนเองต่อไปในอนาคต
20. สร้างการเมืองที่เป็นระบอบประชาธิปไตยโดยสมบูรณ์นับเป็นสิ่งสําคัญต่อประเทศไทย แต่การเมืองที่มีคุณธรรม จริยธรรม รัฐบาลที่มีธรรมาภิบาล รับผิดชอบทั้งข้าราชการและประชาชนเกือบ 70 ล้านคน ทั้งประเทศ กํากับดูแล ทั้งงาน Function และงาน Agenda
21. ปฏิรูประบบเศรษฐกิจของประเทศ นําไปสู่ไทยแลนด์ 4.0เพื่อเพิ่มศักยภาพของประเทศ ให้เป็นประเทศที่มีรายได้สูง โดยใช้ดิจิทัล และเทคโนโลยีเป็นแรงขับเคลื่อนให้เป็นรูปธรรมโดยเร็ว
●ผลการสํารวจความคิดเห็นของประชาชนเกี่ยวกับของขวัญปีใหม่ที่ต้องการจากรัฐบาล
คณะรัฐมนตรีมีมติรับทราบผลการสํารวจความคิดเห็นของประชาชนเกี่ยวกับของขวัญปีใหม่ที่ต้องการจากรัฐบาล พ.ศ. 2560 ซึ่งได้ดําเนินการสํารวจมาทุกปี เพื่อเป็นช่องทางให้ประชาชนได้มีส่วนร่วมแสดงความคิดเห็นและสะท้อนความต้องการที่จะให้รัฐบาลดําเนินการเพื่อยกระดับคุณภาพชีวิตของประชาชน โดยเก็บรวบรวมข้อมูลระหว่างวันที่ 1-12 พฤศจิกายน 2559 จากประชาชนที่มีอายุ 18 ปี ขึ้นไปทั่วประเทศ จํานวน 5,000 คน สรุปดังนี้
1.การติดตามข้อมูลข่าวสารเกี่ยวกับการบริหารงานของรัฐบาลและคณะรักษาความสงบแห่งชาติ (คสช.)ร้อยละ 86.5 ระบุว่าติดตามข้อมูลข่าวสารเกี่ยวกับการบริหารงานของรัฐบาล และคสช.เช่นรายการคืนความสุขให้คนในชาติ ร้อยละ 13.5 ที่ไม่ติดตาม โดยผู้ที่ติดตามข้อมูลข่าวสารดังกล่าวระบุว่า ติดตามจากโทรทัศน์ฟรีทีวีมากที่สุด คือ ร้อยละ 53.9 รองลงมาคือ โทรทัศน์จานดาวเทียมหรือเคเบิ้ลทีวีร้อยละ 37.2สื่ออินเทอร์เน็ตร้อยละ 18.6 เพื่อน ญาติ คนในครอบครัวร้อยละ 17.0 และหนังสือพิมพ์หรือเอกสารหรือสื่อสิ่งพิมพ์ร้อยละ 15.8
2.ความพึงพอใจต่อการบริหารงานโดยรวมของรัฐบาลที่ผ่านมา คะแนนความพึงพอใจ อยู่ที่ 7.45 คะแนน จากคะแนนเต็ม 10 เมื่อพิจารณาถึงสัดส่วนของประชาชนพบว่า ร้อยละ 79.7 ระบุว่าพึงพอใจอยู่ในระดับมาก-มากที่สุด และเมื่อพิจารณาเป็นรายภาคพบว่า ภาคใต้ให้คะแนนความพึงพอใจมากที่สุด รองลงมาได้แก่ ภาคกลาง ภาคเหนือกรุงเทพมหานคร และภาคตะวันออกเฉียงเหนือ
3.เรื่องที่ประชาชนให้คะแนนความพึงพอใจต่อการบริหารงานของรัฐบาลที่ผ่านมามากกว่า 7คะแนนขึ้นไป จากคะแนนเต็ม 10 เช่นการจัดการศึกษาให้เท่าเทียมกัน เพื่อสร้างโอกาสทางการศึกษาให้ครอบคลุมและทั่วถึงการปราบปรามผู้มีอิทธิพล การปราบปรามขบวนการทําลายทรัพยากรป่าไม้ / ทรัพยากรธรรมชาติและทวงคืนผืนป่าการปราบปรามขบวนการค้ามนุษย์ การแก้ปัญหาทุจริตคอร์รัปชันการจัดระเบียบสังคมการยกระดับคุณภาพและเพิ่มโอกาสในการเข้าถึงระบบบริการสุขภาพการส่งเสริมการท่องเที่ยววิถีไทยการปราบปรามเครือข่ายยาเสพติดการปราบปรามบ่อนการพนัน การสร้างความปรองดองและคืนความสุขให้แก่คนในชาติการช่วยเหลือผู้ประสบภัยพิบัติทางธรรมชาติและการสร้างความสัมพันธ์กับต่างประเทศ
4.ความเชื่อมั่นต่อรัฐบาลในการแก้ไขปัญหาต่าง ๆของประเทศคะแนนความเชื่อมั่นอยู่ที่ 7.44 คะแนนจากคะแนนเต็ม 10 เมื่อพิจารณาถึงสัดส่วนของประชาชนพบว่าร้อยละ 79.8 เชื่อมั่นอยู่ในระดับมาก-มากที่สุด และเมื่อพิจารณาเป็นรายภาคพบว่าภาคใต้ให้คะแนนความเชื่อมั่นมากที่สุด รองลงมาได้แก่ ภาคกลาง ภาคเหนือ กรุงเทพมหานคร และภาคตะวันออกเฉียงเหนือ
5.เรื่องที่ต้องการให้รัฐบาลดําเนินการ เพื่อเป็นของขวัญปีใหม่ พ.ศ. 2560ใน 5 อันดับแรกคือ การแก้ปัญหาสินค้าอุปโภคบริโภคไม่ให้มีราคาแพงรองลงมาได้แก่ การแก้ไขปัญหาหนี้สินของประชาชนการแก้ไขปัญหาผลผลิตทางการเกษตรไม่ให้มีราคาตกต่ําหรือพยุงราคาการจัดหาแหล่งเงินทุนดอกเบี้ยต่ํา และการแก้ไขปัญหาว่างงานหรือจัดหาอาชีพและเมื่อพิจารณาเป็นรายภาค พบว่าภาคกลาง ภาคใต้ ภาคเหนือ และกรุงเทพมหานคร ต้องการให้รัฐบาลดําเนินการแก้ไขปัญหาสินค้าอุปโภคบริโภคไม่ให้มีราคาแพง เพื่อเป็นของขวัญปีใหม่ในปี พ.ศ. 2560 มากกว่าเรื่องอื่นส่วนภาคตะวันออกเฉียงเหนือคือ การแก้ไขปัญหาผลผลิตทางการเกษตรไม่ให้มีราคาตกต่ําหรือพยุงราคา
6.ข้อเสนอแนะต่อการบริหารงานของรัฐบาลร้อยละ 96.6 ได้ให้ข้อเสนอแนะ 5 อันดับแรก คือ การควบคุมสินค้าอุปโภคบริโภคไม่ให้มีราคาแพง รองลงมาได้แก่ การแก้ไขปัญหาผลผลิตทางการเกษตรไม่ให้มีราคาต่ําหรือพยุงราคา การแก้ไขปัญหาหนี้สินของประชาชนการแก้ไขปัญหายาเสพติดและการแก้ไขปัญหาทุจริตคอร์รัปชันของข้าราชการ และนักการเมือง เมื่อพิจารณาเป็นรายภาคพบว่าภาคกลาง ภาคใต้ ภาคเหนือ และกรุงเทพมหานครได้ให้ข้อเสนอแนะในเรื่องการควบคุมสินค้าอุปโภคบริโภคไม่ให้มีราคาแพงมากกว่าเรื่องอื่น ส่วนภาคตะวันออกเฉียงเหนือคือการแก้ไขปัญหาผลผลิตทางการเกษตรไม่ให้มีราคาตกต่ํา และพยุงราคา
●อนุมัติร่างพระราชบัญญัติมหาวิทยาลัยการกีฬาแห่งชาติ
คณะรัฐมนตรีมีมติอนุมัติหลักการร่างพระราชบัญญัติมหาวิทยาลัยการกีฬาแห่งชาติ พ.ศ. ....ตามที่กระทรวงการท่องเที่ยวและกีฬาโดยมีสาระสําคัญ คือกําหนดให้มหาวิทยาลัยเป็นสถาบันการศึกษาเฉพาะทางในศาสตร์ทางการกีฬามุ่งพัฒนาองค์ความรู้ ส่งเสริมวิชาการทางการกีฬาและวิชาชีพชั้นสูง ผลิตและพัฒนาบุคลากรทางการกีฬา การพลศึกษา วิทยาศาสตร์การกีฬา เทคโนโลยีและอุตสาหกรรมการกีฬา บริหารธุรกิจการกีฬา และสาขาวิชาที่เกี่ยวข้อง เป็นศูนย์ฝึกของนักกีฬาระดับชาติ เป็นแหล่งสร้างและพัฒนาบุคลากรด้านการกีฬาชั้นเลิศของประเทศ โดยมีโรงเรียนกีฬาสําหรับฝึกฝนเยาวชนก่อนเข้าสู่มหาวิทยาลัย
ทั้งนี้ให้ยกเลิกพระราชบัญญัติสถาบันพลศึกษา พ.ศ. 2548 และให้ "สถาบันการพลศึกษา" เป็น "มหาวิทยาลัยการกีฬาแห่งชาติ" ตามพระราชบัญญัตินี้มีฐานะเป็นนิติบุคคลและเป็นส่วนราชการตามกฎหมายว่าด้วยวิธีการงบประมาณในสังกัดกระทรวงการท่องเที่ยวและกีฬา โดยแบ่งมหาวิทยาลัยออกเป็น 4 ภาค ได้แก่ ภาคเหนือ ภาคตะวันออกเฉียงเหนือ ภาคกลาง และภาคใต้ โดยให้แต่ละภาคประกอบด้วยวิทยาเขตและโรงเรียนกีฬา รวมทั้งกําหนดให้มหาวิทยาลัย ประกอบด้วยสภา 3 สภา ได้แก่ สภามหาวิทยาลัย สภาวิชาการ สภาคณาจารย์และข้าราชการ และกําหนดให้มีการประกันคุณภาพการศึกษาและการประเมินผลหน่วยงาน